երկու ֆիլմերում՝ «Օգնություն» (Help!) և «Բարդ օրվա երեկո» (A Hard Days’ Night)։ Գրող Տիմոտի Լիրի ստեղծագորությունների ազդեցության ներքո՝ Ջոն Լենոնը ոչ միայն սկսում է փորձել արգելված նյութեր, այլև՝ գրում երգեր, որոնք արդյունքում դառնում են լավագույնները՝ «Strawberry Fields Forever», «Across the Universe», «Lucy in the Sky with Diamonds» և «All You Need is Love»։ 1966 թվականը շրջադարձային է դառնում երաժշտի կյանքում։ Հենց այդ թվականին նա ծանոթանում է իր երկրորդ կնոջ և մուսայի՝ Յոկո Օնոյի հետ։ Մեկ տարի անց նա ամուսնալուծվում է առաջին կնոջից և սկսում ապրել Յոկո Օնոյի հետ։ 1969 թվականի երաժիշտը պաշտոնապես վավերացնում է իրենց հարաբերությունները, որից հետո փոխում անունը Ջոն Ուինսթոն Օնո Լենոնի։ Ջոն Լենոնը եղել է ոչ միայն տաղանդավոր երաժիշտ և գրող, այլև՝ ակտիվ զբաղվել քաղաքական գործունեությամբ։ Կնոջ՝ Յոկո Օնոյի հետ նրանք առաջիններից էին, որ համատեղ ակցիա անցկացրին ՝ ընդդեմ Վիետնամում ամերիկյան ռազմական գործողությունների։ Այդ ժամանակներին է պատկանում նաև ամուսինների հայտնի «անկողնային հարցազրույցը», երբ նրանք գիշերազգեստներով անկողնում նստած լրագրողների հետ քննարկում են պատերազմը և խաղաղությունն ամբողջ աշխարհում։